Source: http://monitorulneamt.ro/ceahlaul-obligata-sa-ia-trei-puncte-cu-bucovina-radauti/
Timestamp: 2019-11-19 13:23:35+00:00

Document:
Ceahlăul, „obligată“ să ia trei puncte cu Bucovina Rădăuţi » Monitorul de Neamț și Roman
Neamţ: 450 de amenzi şi 70 de permise “săltate”, după o razie a poliţiştilor de la rutier
Neamţ: Un beţivan şi-a bătut mama şi merge “la beci”
Neamţ: Bătaie, la crîşmă, patru persoane reţinute
Neamţ: Cinci persoane la spital din cauza ciupercilor
Neamț: Căprioară omorîtă de un microbuz care ducea copiii la școală
■ gruparea pietreană nu are decît opţiunea unei victorii în partida de astăzi, de la ora 14.00 ■ cele trei puncte puse în joc sînt absolut necesare pentru a rămîne, cu şanse reale, în lupta de urmărire a liderului ■ Ozana Tîrgu Neamţ primeşte vizita celor de la Sporting Lieşti ■
Etapa a XII-a a Ligii 3, Seria 1, la fotbal, a programat pentru CSM Ceahlăul un meci extrem de dificil, chiar dacă el se va disputa la Piatra Neamţ, astăzi, începînd cu ora 14.00. Adversar va fi Bucovina Rădăuţi, o echipă solidă şi experimentată în acest eşalon. De altfel, gruparea suceveană anunţa că are pretenţii la promovarea în Liga 2, la fel ca şi Ceahlăul. În disputa de astăzi se întîlnesc ocupantele locurilor II, pietrenii şi III, rădăuţenii, formaţiile avînd acelaşi număr de puncte, 25, diferenţa făcîndu-se la golaveraj, nemţenii avînd plus 21, iar oaspeţii plus 17. Cu toate acestea, Bucovina este echipa care a marcat în toate meciurile turului, fiind şi neînvinsă în deplasare. Aşadar, se anunţă un meci încrîncenat, deschis oricărui rezultat. În tabăra celor de la Ceahlăul singura opţiune luată în calcul este victoria. Asta pentru că, un eventual egal sau un eşec cu bucovinenii poate pune distanţă şi mai mare în clasament între gazde de lider, Aerostar, care are 5 puncte în plus. Se speră ca Ştiinţa Miroslava, care deşi-i pe locul opt, să-i încurce pe băcăuani în această etapă. Zilele trecute, formaţia pietreană s-a antrenat normal şi pare că semieşecul din runda trecută, 0-0, la Şomuz Fălticeni, a fost uitat. La Piatra Neamţ, astăzi, este aşteptată şi o mică galerie, circa 30 de persoane, a celor de la Bucovina. „Vineri luptăm împreună la Piatra Neamţ! Împreună suntem mai puternici, sprijinul vostru joacă un rol elementar într-o partidă atît de importantă pentru noi! (…) Vă oferim transport gratuit la partida de la Piatra Neamţ“, se arată într-o postare de pe pagina de Facebook a grupării sucevene. Antrenorul Ştefan Stoica a anunţat că se va putea baza pe seriviciile lui Răzvan Pântea, revenit după o accidentare, dar nu şi pe cele ale golgheterului Arsene Luboya, suspendat pentru cumulul a patru cartonaşe galbene. „Bucovina Rădăuţi este o echipă ce cîştigă meciurile în deplasare în marea lor majoritate şi de aceea va fi un meci disputat. Cred însă că va fi un meci frumos pentru că şi ei joacă fotbal. Nu sînt o echipă care să se bage în poartă, să aştepte un 0-0 şi să ciupească ceva pe contraatac. Noi cred că suntem pregătişi chiar dacă am avut un semieşec săptămîna trecută. Mergem mai departe. De foarte multe ori le-am spus şi jucătorilor că este un campionat destul de greu, cu echipe destul de puternice. Acum a venit şi vremea rea, se va juca pe ploaie, pe terenuri mai puţin bune ca şi calitate şi putem avea probleme dacă nu marcăm. Mîine (astăzi – n.r.) va fi un derby frumos, pe un stadion care arată impecabil. Sper să ajungă şi foarte mulţi spectatori. Să vină oameni care iubesc Ceahlăul, pentru a vedea un meci frumos, deschis. Cel mai important pentru noi este să luăm trei puncte. Este un joc în urma căruia vom rămîne aproape de locul pe care ni-l dorim, locul 1. Am spus de la început că vrem locul 1 şi vom lupta pentru asta“, a declarat antrenorul principal Ştefan Stoica. După cum se ştie, Ceahlăul a redus diferenţa în clasament faţă de Aurostar Bacău, după disputarea etapei a XI-a a Ligii 3. Nemţenii au fost ajutaţi de Foresta Suceava, care, duminica trecută, a învins liderul, 1-0. Pentru „aviatori“ a fost prima înfrîngere din campionat, pînă atunci reuşind zece victorii din tot atîtea posibile. Cu o zi înainte, pe 3 noiembrie, la Făticeni, Ceahlăul nu a reuşit să ia toate cele trei puncre, disputa fiind influenţată de vremea potrivnică, vînt şi ploaie. Pietrenii au avut cîteva oportunităţi de a înscrie, dar acest lucru îl puteau face şi fălticenenii. Franck M’Barga, în minutul 78, putea aduce bucuria în tabăra galben-negrilor, şutul său din lovitură liberă nimerind bara transversală. În această etapă, cealaltă grupare nemţeană din Liga 3, Ozana Tîrgu Neamţ, va întîlni acasă, pe Sporting Lieşti, într-un meci în care gazdele pornesc ca favorite. Din cauza alegerilor prezidenţiale de duminică, 10 noiembrie, etapa a XII-a a fost devasantă pentru azi. Alte partide sînt: Aerostar Bacău – Ştiinţa Miroslava; CSM Focşani – Oţelul Galaţi, Botoşani II – KSE Secuiesc, CSM Paşcani – Şomuz Fălticeni, Dunărea Galaţi – CSM Bacău şi Foresta Suceava – Huşana Huşi.
Cuvinte cheie:bucovinapunctetrei
Ceahlăul, muncă, emoţii şi victorie, cu Bucovina
■ pietrenii puteau cîştiga disputa de la Lieşti ■ la scorul de 1-0 pentru nemţeni, Yoann Fellrath a ratat o mare ocazie ■
Aşa cum arătam şi în numărul de ieri al cotidianului Monitorul, pentru CSM Ceahlăul etapa a XIII-a din Liga 3, Seria I, a fost una nereuşită, chiar dacă a scos un punct din deplasarea de la Sportig Lieşti. Disputa de sîmbătă, 16 noiembrie, era foarte importantă pentru nemţeni, ei avînd doar opţiunea victoriei pentru a rămîne tot la cinci puncte faţă de lider, Aerostar Bacău. N-a fost să fie, băcăuanii impunîndu-se, aşa cum era de aşteptat, la Huşana Huşi, 2-1, astfel că distanţa dintre cele două pretendente la promovarea în Liga 2 s-a mărit la şapte puncte. Iată amănunte ale disputei pe care nemţenii au susţinut-o în oraşul gălăţean. Ceahlăul a început întîlnirea fără a putea miza pe Robert Vasile şi Ovidiu Toma, primul accidentat, al doilea suspendat pentru cumul de cartonaşe galbene. Mai mult, pietrenii au fost nevoiţi să joace în fieful gălăţenilor şi fără portarul Alexandru Barna. Căpitanul grupării nemţene, a suferit o accidentare în cursul săptămînii premergătoare acestei partide, a făcut deplasarea şi chiar a început încălzirea pentru meci, în speranţa că poate evolua. Numai că, după cîteva mişcări a anunţat că nu poate evolua, Alexandru Barna fiind înlocuit cu Rareş Florea. Pentru acesta, un sportiv care are doar 18 ani, meciul de la Lieşti a fost primul într- unul oficial de seniori. A făcut-o însă foarte bine, a avut parade bune în prima repriză şi nu i se poate reproşa nimic la golul primit. Disputa a fost una echilibrată. Gazdele au avut primele ocazii prin George Dănăilă (minutul 2 – şut peste poartă din acţiune) şi Ionuţ Iancu (minutul9). La a doua şansă a celor de la Sporting, şutul din careu la colţul scurt a fost respins în corner de Florea. Arsene Luboya, în minutele 10 şi 12, a avut două şanse de a marca. Mai întîi a pornit în viteză în partea dreaptă a atacului echipei noastre şi a ţutat pe lîngă ţintă din marginea careului, iar mai apoi a tras în portarul Văideanu din interiorul careului dintr-o poziţie foarte bună. Minutul 22 a fost cel în care s-a consemnat o nouă paradă a lui Florea. Mingea a ajuns în careul nostru la Dănăilă, care din opt- nouă metri a tras la colţul scurt, acolo unde a plonjat foarte bine Florea, care a reuşit să respingă în corner. Un minut mai tîrziu, acelaşi portar nu a avut emoţii prea mari la şutul din afara careului expediat de Nica, pentru ca Luboya, în minutul 43, să nimerască bara cu un şut de la aproape 25 de metri. Prima repriză s-a încheiat după ce Dumitru, în minutul 45, a încercat şi el vigilenţa lui Florea din afara careului, fără succes însă. Sporting Lieşti a semnat şi prima ocazie a reprizei secunde prin Munchiu, la patru minute după reluare, care a deviat periculos cu capul o minge venită dintr-o centrare din dreapta. Ibrahim Diarra a ieşit în evidenţă un minut mai tîrziu. La o minge aruncată în careul gazdelor, a cîştigat un duel aerian, a rămas singur cu Văideanu, dar a şutat slab, în portar. Acelaşi atacant a deschis însă scorul în minutul 61. Jalbă a aruncat de la margine, Luboya a deviat pe spate, Diarra a preluat în mijlocul careului advers şi din întoarcere a trimis imparabil sub transversală: 0-1. Zece minute mai tîrziu, Yoann Fellrath a ratat şansa desprinderii decisive pentru Ceahlăul şi, poate, alta era soarta disputei la 2-0 pentru oaspeţi. Jalbă a aruncat mingea peste linia defensivă adversă, Fellrath a preluat şi a rămas singur cu Văideanu, dar a încercat un lob. Portarul a atins mingea, iar un fundaş a respins apoi de pe linia porţii. Şi cum ocaziile se răzbună în fotbal, rezerva Bîrlădeanu, în minutul 74 a punctat din centrarea lui Dănăilă pentru 1-1. La Lieşti, antrenorul Ştefan Stoica i-a trimis în teren pe următorii: Florea – Jalbă, Bourama, Andreţ, Modibo, Petra, Pîntea, M’Barga, Luboya, Diarra, Fellrath. Au mai jucat: Oteliţă, Iliescu şi Rotaru. Pentru CSM Ceahlăul urmează ultimul joc de pe propriul teren din acest tur de campionat, cu KSE Tîrgu Secuiesc, în ziua de vineri, 22 noiembrie, de la ora 14:00. Etapa de sîmbătă n-a fost de bun augur nici pentru cealaltă echipă nemţeană care evoluează în Liga 3, Ozana Tîrgu Neamţ pierzînd la KSE Tîrgu Secuiesc, scor 1-2. În foame de puncte pentru a încerca evitarea retrogradării, „secuii“ au evoluat bine şi au marcat primii, în minutul 46. Nemţenii au egalat prin Radu Miron, în minutul 53, dar, peste 15 minute, gruparea covăsneană a marcat din nou. Runda a XIV-a mai programează întîlnirile: Aerostar Bacău – CSM Focşani, Botoşani II – Ştiinţa Miroslava. Ozana – Oţelul, CSM Paşcani – Sporting Lieşti, CSU Galaţi – Bucovina Rădăuţi, Foresta Suceava – Şomuz Fălticeni şi Huşana – CSM Bacău.
Madridul așteaptă nerăbdător momentul revanșei cu PSG
Atunci cand transferi un jucator pe 100 de milioane de euro, iar acel fotbalist iti vine la lot cu vreo 7-8 kilograme in plus, ca antrenor iti dai seama ca n-o sa ai cel mai lejer debut de sezon. Insa, cumva, Zinedine Zidane a reusit sa schimbe jocul celor de la Real Madrid, iar “albii” alcatuiesc din nou o formatie de temut. Si Eden Hazard se apropie tot mai mult de forma pe care o avea la Chelsea.
Nu este deloc usor sa schimbi orasul, campionatul, iar presiunea banilor sa apese pe umerii tai. Toate aceste sentimente au fost traite de Eden Hazard in vara, iar faptul ca belgianul nu s-a adaptat foarte rapid pe “Santiago Bernabeu” are explicatii solide. Dar suporterii madrileni nu aveau nevoie de scuze, ci doreau ca starul lor sa joace un fotbal de cel mai inalt nivel, stelar.
Experimentele lui Zidane au reușit
Zinedine Zidane si-a dat seama spre sfarsitul stagiunii precedente ce nu merge in jocul celor de la Real Madrid si a incercat sa produca unele schimbari pentru a facilita revenirea in elita Europei. A vazut ca Modric, ajuns la 34 de ani, nu mai este fotbalistul care sparsese monopolul Messi-Ronaldo si castigase Balonul de Aur. Asa ca l-a incercat tot mai des pe sud-americanul Valverde. Pe Marcelo l-a tinut pe banca in meciurile in care dorea sa aiba o defensiva ermetica, folosindu-l in schimb pe francezul Mendy. Recent, a aparut in atac Rodrygo, un brazilian de doar 18 ani, cu o tehnica desavarsita si o precizie in fata portii pe care conationalul sau Junior Vinicius inca nu si-a dezvoltat-o. Dar pentru toate aceste experimente a fost nevoie de timp.
Acum, Real Madrid se afla pe locul secund in La Liga, la egalitate de puncte (25) cu Barcelona, dupa 12 runde scurse. Iar in Champions League, madrilenii au spulberat-o pe Galatasaray, pe teren propriu, cu 6-0, si sunt aproape de o calificare in optimile de finala.
Benzema, principala armă a Realului
Atacantul francez de 31 de ani a fost mereu un jucator altruist, combinativ, dar odata scapat de sub “tutela” lui Cristiano Ronaldo, si-a dat drumul si la calitatile de golgheter. Benzema are noua goluri in campionat si doua in Champions League. Momentan, jocul madrilenilor pare imposibil de sustinut fara Karim pe gazon.
Dar daca Benzema este atacantul pe care si-l poate dori orice tehnician, sarbul Luka Jovic pare sa fie cea mai mare “teapa” luata de Real Madrid in ultimul deceniu. Adus pe 60 de milioane de euro de la Eintracht Frankfurt, jucatorul de 21 de ani a marcat un singur gol in cele 11 aparitii pentru madrileni. Si acela in prelungiri, intr-o victorie facila cu Leganes, 5-0.
Niciunul dintre jucatorii care au venit pe bani multi in aceasta vara n-a aratat deocamdata ca-si merita suma de transfer. Probabil Hazard va “exploda” cat de curand, tinand cont si de faptul ca arata din ce in ce mai bine din punct de vedere fizic, insa Jovic, Militao sau chiar Mendy inca trebuie sa traga serios pentru a-l convinge pe Zizou.
Revanșa cu PSG
Pe 26 noiembrie, pe “Santiago Bernabeu”, are loc mansa retur din duelul cu Paris Saint-Germain, din grupele Champions League. Desi madrilenii pot sa obtina calificarea mai departe si fara sa castige acest meci, in functie de ce se intampla in cealalta partida, Galatasaray – Club Brugge, gazdele vor dori sa-si ia revansa dupa infrangerea de la Paris, 0-3. Acest duel, cat si celelalte meciuri din Liga Campionilor vor putea fi urmarite live pe 888sport, locatie considerata casa pariurilor live. Trupa lui Zidane primeste o cota de 2.30 la victorie, un succes pentru oaspeti poate fi jucat la o cota de 3.00, in timp ce o remiza are o cota de 3.70.
Intrebarea presanta atat pentru Zidane, cat si pentru suporterii madrileni este daca defensiva “blanco” ii va putea opri pe Mbappe si Di Maria, doi jucatori aflati intr-o forma buna. In plus, PSG si-a acontat un atacant pur-sange in aceasta vara, in persoana lui Icardi, iar Cavani poate sa fie oricand o solutie, revenit dupa accidentare. Probabil ca pentru Real, cea mai buna aparare va fi tot atacul, filozofie ce a functionat in atatea randuri pentru madrileni.
■ pietrenii au remizat, 1-1, la Lieşti, Sporting fiind pe locul XIV ■ distanţa faţă de lider, Aerostar Bacău, s-a mărit la şapte puncte ■
Pentru CSM Ceahlăul, etapa a XIII-a din Liga 3, Seria I, a fost una nereuşită, chiar dacă a scos un punct din deplasarea de la Sportig Lieşti. Disputa de sîmbătă, 16 noiembrie, era una foarte importantă pentru nemţeni, ei avînd doar opţiunea victoriei pentru a rămîne tot la cinci puncte faţă de lider, Aerostar Bacău. N-a fost să fie, băcăuanii impunîndu-se, aşa cum era de aşteptat, la Huşana Huşi, astfel că distanţa dintre cele două pretendente la promovarea în Liga 2 s-a mărit la şapte puncte. În ceea ce priveşte meciul de la Lieşti, antrenorul Ştefan Stoica parcă a avut o premoniţie, anticipînd că Ceahlăul va avea o întîlnire grea, chiar dacă adversarul era pe loc de retrogradare, poziţia XIV, cu nouă puncte, declarînd: „Sporting Lieşti este un adversar periculos, arţăgos, muncitor şi care se va bate pentru puncte. Nu trebuie să ne uităm în clasament, pentru că am observant că nu mereu reflectă realitatea. Acest adversar ştie fotbal, ştie ce poate şi stă bine în teren. Cert este că nici un adversar din această serie nu este alcătuit din jucători care nu au şcoala de fotbal făcută. Lieştiul face parte din categoria echipelor muncitoare, care are de partea sa şi un teren îngust. Noi însă mergem la victorie. Echipa a ajuns la nivelul aşteptat din multe puncte de vedere. Avem un moral bun, avem elan şi încredere şi mergem să luăm toate punctele puse în joc. Sînt cinci puncte distanţă faţă de Aerostar Bacău şi trebuie să menţinem în continuare ritmul ridicat pentru a rămâne măcar la aceeaşi distanţă“. Sîmbătă, în oraşul gălăţean, Ceahlăul putea să învingă, dar, după cum se spune în fotbal, ocaziile ratate se răzbună. În prima repriză, mingea trimisă de Luboya, golgheterul formaţiei cu opt reuşite în acest sezon, a nimerit bara, iar deschiderea scorului s-a consemnat în minutul 64, marcator fiind Sory Ibrahim Diarra. Atacantul de 19 ani, originar din Mali, venit la Piatra Neamţ de trei săptămîni, este la prima reuşită pentru Ceahlăul. Nemţeni se puteau diastanţa pe tabela de marcaj du cîteva minute, dar Yoann Fellrath a ratat din poziţie de „unu la unu“ cu portarul advers. N-a fost să fie 2-0, iar bucuria oaspeţilor a durat zece minute, pentru că, în minutul 74, gazdele au egalat. Aşa s-a scris „istoria“ unei întîlniri în care gruparea nemţeană avea mare nevoie de victorie. În campionat mai sînt destule etape, dar orice pas greşit, chiar şi o remiză ce aduce un punct, îndepărtează pe CSm Ceahlăul de obiectivul sezonului – accedera în Liga 2. Etapa de sîmbătă n-a fost de bun augur nici pentru cealaltă echipă nemţeană care evoluează în Liga 3, Ozana Tîrgu Neamţ pierzînd la KSE Tîrgu Secuiesc. Prin prisma locurilor ocupate în clasament, tîrgnemţenii pe locul VII, iar KSE pe penultima traptă, XV, oaspeţii plecau ca favoriţi. La acest aspect se adăuga şi faptul că Ozana avuse un parcurs excelent în ultimele cinci disputet, obţinînd patru victorii şi a fost învinsă o dată. Dar, în foame de puncte pentru a încerca evitarea retrogradării, „secuii“ au evoluat bine şi au marcat primii, în minutul 46. Nemţenii au egalat prin Radu Miron, în minutul 53 şi se spera la cel puţin o remiză. Dar, în minutul 68, gruparea covăsneană a marcat din nou, iar pînă la final tabela a rămas neschimbată. Aşa se face că etapa a XII-a a campionatului n-a una prea reuşită pentru cele două echipe nemţene, obţinîndu-se doar un punct din cele şase posibile. În ceea ce priveşte liderul, Aerostar Bacău, el s-a impus cu ceva emoţii pe terenul unei grupări care nu stătea bine în clasament, locul XI. În „oraşul dintre vii“, Huşana Huşi a deschis scorul în minutul 15, dar oaspeţii au egalat în minutul 43, profitînd de faptul că gazdele au rămas cu un jucător în minus, eliminarea avînd loc în minutul 20. Golul victoriei a venit cînd mai erau 15 minute de disputat din partidă. Iată şi celelalte rezultate consemnate în cadrul etapei a XIII-a a Ligii 3, Seria I: Huşana Huşi – CS Aerostar Bacău 1-2	, CSM Bacău – ACS Foresta Suceava 0-1, ACS Şomuz Fălticeni – CS Universitatea Dunărea de Jos Galaţi 1-1, CSM Bucovina Rădăuţi	– CSM Paşcani 7-0, KSE Tîrgu Secuiesc – FC Ozana Tîrgu Neamţ 2-1, ACS SC Oţelul Galaţi – FC Botoşani II 1- 1 şi ACS Ştiinţa Miroslava	– CSM Focşani 2-1. Runda a XIV-a programează întîlnirile: Aerostar Bacău – CSM Focşani, FC Botoşani – Ştiinţa Miroslava. Ozana – Oţelul, Ceahlăul – KSE Secuiesc, CSM Paşcani – Sporting Lieşti, CSU Galaţi – Bucovina Rădăuţi, Foresta Suceava – Şomuz Fălticeni şi Huşana Huşi – CSM Bacău.
AdvertorialO oră,

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSm 
 CSM 
 CSM 
 CSM 
 CSM 
 CSM 
 CSM 
 CSM